Podmienky prijímania detí na predprimárne vzdelávanie na školský rok 2025/2026

-pre dieťa, ktoré dosiahlo päť rokov veku do 31.augusta 2025 je predprimárne vzdelávanie povinné,

-dieťa je možné prihlásiť na povinné predprimárne vzdelávanie aj formou individuálneho vzdelávania (informácie u riaditeľky MŠ ),

Deti sa do materskej školy sa budú prijímať v nasledovnom poradí:

-dieťa, pre ktoré bude predprimárne vzdelávanie povinné (vrátane dieťaťa, ktoré má pokračovať v plnení povinného predprimárneho vzdelávania) s trvalým pobytom v Hurbanove/mestských častiach, aj ktoré je umiestnené v zariadení na základe rozhodnutia súdu a bude predprimárne vzdelávanie pre neho povinné,

-dieťa, pre ktoré bude predprimárne vzdelávanie povinné (vrátane dieťaťa, ktoré má pokračovať v plnení povinného predprimárneho vzdelávania) s trvalým pobytom v inom meste /obci, ale zákonní zástupcovia si ju pre dieťa vybrali,

-dieťa, ktoré má právo na prijatie na predprimárne vzdelávanie (nie právny nárok) s trvalým pobytom v Hurbanove/mestských častiach a dieťa s právom na prijatie, ktoré je umiestnené v zariadení na základe rozhodnutia súdu, (právo na prijatie na predprimárne vzdelávanie má dieťa, ktoré dovŕši štyri a tri roky veku do 31. augusta 2025),

-dieťa, ktoré má právo na prijatie na predprimárne vzdelávanie s trvalým pobytom v inom meste/obci, (právo na prijatie na predprimárne vzdelávanie má dieťa, ktoré dovŕši štyri a tri roky veku do 31. augusta 2025),

-ostatné deti s trvalým pobytom v Hurbanove/mestskej časti postupne, podľa veku s tým, že prijatie dieťaťa po dovŕšení dvoch rokov veku je výnimočné, (podmienkou prijatia je zvládnutie základných sebaobslužných činností a hygienických návykov),

-ostatné deti s trvalým pobytom v inom meste/obci postupne, podľa veku s tým, že prijatie dieťaťa po dovŕšení dvoch rokov veku je výnimočné, (podmienkou prijatia je zvládnutie základných sebaobslužných činností a hygienických návykov).

Dieťa sa na predprimárne vzdelávanie prijíma na základe žiadosti zákonného zástupcu, ktorú podáva riaditeľovi školy spolu s potvrdením o zdravotnej spôsobilosti od všeobecného lekára pre deti a dorast: potvrdenie o zdravotnej spôsobilosti dieťaťa obsahuje aj údaj o povinnom očkovaní dieťaťa. Ak ide o dieťa so špeciálnymi výchovno-vzdelávacími potrebami, k žiadosti o prijatie dieťaťa na predprimárne vzdelávanie sa prikladá aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.

Žiadosť na predprimárne vzdelávanie musia podpísať obidvaja zákonní zástupcovia dieťaťa, podpis oboch zákonných zástupcov dieťaťa sa nevyžaduje, ak:

-jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená *(spôsob preukázania uvedenej skutočnosti ani doklad, ktorým sa táto skutočnosť preukazuje, nie je explicitne určený, túto skutočnosť je možné preukázať napríklad neoverenou kópiou rozhodnutia súdu)*,

-jeden z rodičov nie je schopný zo zdravotných dôvodov podpísať *(spôsob preukázania uvedenej skutočnosti ani doklad, ktorým sa táto skutočnosť preukazuje, nie je explicitne určený, túto skutočnosť je možné preukázať napríklad potvrdením od všeobecného lekára zákonného zástupcu, ktoré nie je schopný sa podpísať )* alebo

-ak je súhlas druhého rodiča spojený s ťažko prekonateľnou prekážkou a je to v najlepšom záujme dieťaťa, zákonný zástupca sa preukáže písomným vyhlásením podľa prílohy č.1

-zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľovi školy (príloha č. 2).

Ak zákonný zástupca podá žiadosť aj do inej MŠ a na základe tejto žiadosti bude dieťa prijaté, zákonný zástupca je povinný informovať riaditeľa druhej MŠ o tejto skutočnosti.

**Rozhodnutie o prijatí – neprijatí:**
-písomné rozhodnutie o prijatí alebo neprijatí dieťaťa na predprimárne vzdelávanie v MŠ odošle riaditeľka MŠ zákonným zástupcom detí najneskôr do 30.06.2025,
- rozhodnutie bude doručené do elektronickej schránky zákonného zástupcu cez portál [www.slovensko.sk](http://www.slovensko.sk), ak rodič nemá elektronickú schránku aktivovanú rozhodnutie obdrží osobne alebo poštou.

**Ostatné podmienky prijímania detí**

Ostatné podmienky prijímania detí na predprimárne vzdelávanie sa budú uplatňovať po prijatí všetkých detí, pre ktoré je predprimárne vzdelávanie povinné a tých, ktoré majú právo na prijatie na predprimárne vzdelávanie, ak je po ich prijatí v materskej škole voľná kapacita.

Uprednostní sa dieťa:

* ktoré má v materskej škole súrodenca,
* ktorého zákonný zástupca, alebo rodinný príslušník má pracovný pomer v materskej škole,
* ktorého zákonný zástupca je samoživiteľ,
* ktoré je osirelé.